[{"text_idx": "#000001", "text": "ICC Eestil on taas po\u0303hjust ro\u0303o\u0303mu tunda oma liikmesfirma saavutusrikaste ettevo\u0303tmiste u\u0308le. Nimelt on Eestis kaks edukat militaardroonide tootjat. U\u0308ks neist on ICC Eesti liige OU\u0308 ELI, kel on rohkem kui 20aastane mehhatroonikasu\u0308steemide loomise kogemus ning keda peetakse Baltimaade juhtivaks militaarsimulatsioonide arendajaks."}, {"text_idx": "#000002", "text": "ELI juht To\u0303nu Vaher kavatseb droonitootmist suurendada, kasutades a\u0308ra muud ettevo\u0303ttesse kogunenud teadmised. ELI kogutoodangust moodustavad droonid praegu veel 10-15 protsenti, u\u0308leja\u0308a\u0308nud osa aga va\u0308ljao\u0303ppe-vahendid. \u201eSee 85 protsenti, mis me muud teeme, me paneme selle 15 protsendi arengusse sisse, sest me ise usume endasse,\u201c selgitas ettevo\u0303tte juht ha\u0308rra Vaher A\u0308ripa\u0308evale ning u\u0308tles, et nad na\u0308evad palju vo\u0303imalusi arenguks ja koosto\u0308o\u0308ks. Praegu valmistub ELI riigihankeks: Eesti riik ostab oma idapiiri valvamiseks poole miljoni euro eest droone."}]